open-index/open-wikipedia-markdown huggingface dataset:
მალკოლმ იანგი

**მალკოლმ მიჩელ იანგი** (დ. 6 იანვარი, 1953 — გ. 18 ნოემბერი, 2017) — შოტლანდიური წარმოშობის ავსტრალიელი მუსიკოსი და სიმღერების ავტორი. ფართოდ ცნობილი, როგორც ავსტრალიური ჰარდ-როკ ბენდის, AC/DC-ის, თანადამფუძნებელი, რითმ-გიტარისტი, ბექვოკალისტი და სიმღერების ავტორი. ის ბენდის უცვლელი წევრი იყო მისი დაარსებიდან 2014 წლამდე, თუ არ ჩავთვლით 1988 წლის ხანმოკლე პაუზას. 2014 წელს იანგი ბენდიდან ჯანმრთელობის პრობლემების გამო წავიდა. როგორც AC/DC-ის წევრი, ის როკ-ენ-როლის დიდების დარბაზში 2003 წელს შეიყვანეს.

იმის მიუხედავად, რომ მისი უმცროსი ძმა ანგუსი უფრო ფართოდ ცნობილია, მალკოლმი იყო AC/DC-ის არანაკლები წამყვანი ძალა და ლიდერი. როგორც რითმ-გიტარისტი, მალკოლმ იანგი იდგა ბენდის მუსიკალური ბგერისა და მრავალი სიმღერის გიტარის რიფის უკან, რომლებიც ძმასთან თანამშრომლობით დაწერა.

მალკოლმ იანგმა AC/DC 2014 წლის შუა პერიოდში დატოვა, რათა დემენციისთვის ემკურნალა. ბენდმა განაცხადა, რომ, მალკოლმის სურვილით, მისი წასვლის მიუხედავად, ისინი გააგრძელებდნენ მუსიკის შექმნას. იმავე წლის სექტემბერში ბენდის მენეჯმენტმა განაცხადა, რომ მალკოლმი AC/DC-ის აღარ დაუბრუნდებოდა, იანგი 2017 წლის 18 ნოემბერს დემენციით გამოწვეული გართულებისგან გარდაიცვალა. 

## სქოლიო 
კატეგორია:დაბადებული 1953
კატეგორია:დაბადებული 6 იანვარი
კატეგორია:გარდაცვლილი 2017
კატეგორია:გარდაცვლილი 18 ნოემბერი
კატეგორია:XX საუკუნის ავსტრალიელი მუსიკოსები
კატეგორია:XXI საუკუნის ავსტრალიელი მუსიკოსები
კატეგორია:APRA-ს ჯილდოს მფლობელები
კატეგორია:ავსტრალიელი მამაკაცი მუსიკოსები
კატეგორია:ავსტრალიელი სიმღერების ავტორები
კატეგორია:რიტმ-გიტარისტები
კატეგორია:როკ-ენ-როლის დიდების დარბაზში შესული შემსრულებლები
კაარტა

250პქ|მინი|მარჯვნივ|კაარტა 1825 წელს გამოქვეყნებულ რუკაზე
**კაარტა** — ბამბარას ხალხთა სახელმწიფოებრივი წარმონაქმნი დასავლეთ სუდანში (თანამედროვე მალის ტერიტორიაზე). წარმოიქმნა XVII საუკუნის ბოლოს ბაულესა და სენეგალის შუამდინარეთში, ბამბარას მიგრაციისა და მათ მიერ ავტოქთონური მოსახლეობის (მიწათმოქმედი სონიკე და მესაქონლე-მომთაბარე ფულბე) დამორჩილების შედეგად. კაარტის მოსახლეობა ძირითადად დაკავებული იყო მიწათმოქმედებით, აგრეთვე საშუამავლო მონებით ვაჭრობით. XVIII საუკუნის მეორე ნახევარში განუწყვეტლივ ომებს აწარმოებდა მეზობელი სახელმწიფოებრივი წარმონაქმნების (სეგუ, ბელედუგუ, ხასო) წინააღმდეგ. 1854 წელს დაიპყრეს ტუკულერებმა ხაჯ ომარის მეთაურობით. 1857 წელს არსებობა შეწყვიტა. 1892 წელს კაარტის ტერიტორია ფრანგული სუდანის შემადგენლობაში შევიდა.

## სქოლიო 
კატეგორია:მალის ისტორია
კატეგორია:აფრიკის ისტორიული სახელმწიფოები
ვილიარ-დე-პლასენსია

**ვილიარ-დე-პლასენსია** () — მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის ტრასიერა-ტიერას-დე-გრანადილიის კომარკის შემადგენლობაში.  ფართობი —	25 კმ². მოსახლეობა — 233 კაცი (2020 წ.).

## იხილეთ აგრეთვე
* კასერესის მუნიციპალიტეტები

## რესურსები ინტერნეტში
* ვილიარ-დე-პლასენსიის მუნიციპალიტეტის ოფიციალური საიტი

## სქოლიო
კატეგორია:კასერესის მუნიციპალიტეტები
ანა რევენკო

**ანა რევენკო** (დ. 21 მაისი, 1977) — მოლდოველი პოლიტიკოსი. 2021 წლის 6 აგვისტოდან მოლდოვის შინაგან საქმეთა მინისტრი. ფლობს რუმინულ, ინგლისურ და რუსულ ენებს.

## სქოლიო
კატეგორია:ცოცხალი ადამიანები
კატეგორია:კიშინიოვში დაბადებულები
ღვარდია

**ღვარდია** — ამბროლაურის მუნიციპალიტეტის სოფლების ზედა ღვარდიას და ქვედა ღვარდიას ძველი სახელწოდება.

## ლიტერატურა 
კატეგორია:ამბროლაურის მუნიციპალიტეტის ისტორიული სოფლები
პეჩორა

**პეჩორა** () — მდინარე რუსეთში, კომის რესპუბლიკასა და ნენთა ავტონომიურ ოკრუგში. სათავე აქვს ჩრდილოეთ ურალში, ზღვის დონიდან 676 მ სიმაღლეზე. სიგრძე 1809 კმ, აუზის ფართობი 322 ათ. კმ². ერთვის ბარენცის ზღვის პეჩორის უბეს. პეჩორა მიედინება რუსეთის ევროპული ნაწილის ჩრდილო-აღმოსავლეთ ნაწილში.

ზემო დინებაში წარმოადგენს ჭორომიან, სამხრეთ-დასავლეთის მიმართულების მდინარეს. ხეობა შედარებით ვიწროა და ღრმა, მაღალი და ხშირად ფლატეებიანი ნაპირებით; კალაპოტი დაკლაკნილია, ჩვეულებრივ არაგანშტოებული, პატარა, 50-დან 100 მ-მდე საშუალო სიგანით, ბევრი ჭორომითა და ჭალიანი მონაკვეთებით. მდინარე უნიის შესართავამდე მდინარის საშუალო დახრილობაა დაახლოებით 2,5–3 ‰, ქვემოთ 0,2 ‰. მდინარე ვოლოსნიცის შესართავის შემდეგ უხვევს ჩრდილოეთისაკენ და მიედინება პეჩორის დაბლობზე. მდინარე ილიჩის შესართავის ქვემოთ მდინარის ჩამონადენი თითქმის ორმაგდება, კალაპოტის კლაკნილობა მცირდება, სიგანე იმატებს (200–400 მ-მდე და მეტი), ჩნდება იშვიათი ჩქერები და კუნძულები. ნაპირების სიმაღლე მეტწილად 6–9 მ-ია. დახრილობა საშუალოდ 0,10–0,12 ‰. მდინარეების ველიუსა და შჩუგორის შესართავებს შორის კალაპოტი ხასიათდება 400–600 მ სიგანის მეანდრირებული და გაწრფევებული მონაკვეთების მონაცვლეობით.  

მდინარე კუნძულებით იყოფა მრავალრიცხოვან ტოტებად და ფშანებად. დახრილობა 0,05 ‰-ზე ნაკლებია. პეჩორის უბიდან 120 კმ-ში დიდი პეჩორისა (მარჯვენა ტოტი) და პატარა პეჩორის (მარცხენა ტოტი) გაყოფის კვანძში იწყება 3250 კმ² ფართობის მქონე დელტა. სოფელ ანდეგის ქვემოთ ტოტების რიცხვი დელტაში იზრდება, რომელთაგან უდიდესია უტჩერ-შარი, კრესტოვი-შარი, სრედნი-შარი, მესინი. დელტაში ბევრია ტბა, რომელთაგან ყველაზე დიდია გოლოდნაია-გუბა. პეჩორის მთავარი შენაკადებია: ილიჩი, შჩუგორი, უსა, ლაია და შაპკინა (მარჯვენა); ჩრდილოეთი მილვა, კოჟვა, იჟმა, პიჟმა, ცილმა და სულა (მარცხენა). მდინარის აუზში 34,6 ათ. ნაკადი და 62 ათ.-ზე მეტი ტბაა.

დამახასიათებელია გაზაფხულის წყალდიდობა, შემოდგომის წყალმოვარდნა და ზამთრის წყალმცირობა. საზრდოობს ძირითადად თოვლის წყლით (წლიური ჩამონადენის 60 %); წვიმისა და გრუნტის წყლებზე მოდის 20–25%. წყალდიდობა იცის აპრილის ბოლოდან ივლისის ბოლომდე, ჩვეულებრივ აქვს ორი პიკი. წყალდიდობის პერიოდზე მოდის წლიური ჩამონადენის 66 % და შეინიშნება წყლის მაქსიმალური ხარჯი. ხანმოკლე ზაფხულ-შემოდგომის წყალმცირობა ირღვევა წვიმით გამოწვეული წყალმოვარდნით; შემოდგომის წყალმოვარდნის შემდეგ იწყება მდგრადი ზამთრის წყალმცირობა (ნოემბერი–აპრილი). წყლის საშუალო მრავალწლიური ხარჯი შესართავთან 4120 მ³/წმ, მაქსიმალური ხარჯი 40 ათ. მ³/წმ. იცის მდგრადი და ხანგრძლივი გაძგიფვა (190–200 დღე). ყინულძვრა ზემოთიდან იწყება და ჩნდება ყინულხერგილები. რეგულარული ნაოსნობა ტროიცკო-პეჩორსკამდეა, ზოგჯერ უსტ-უნიამდე. საზღვაო გემები ნარიან-მარამდე ადიან. იყენებენ ხე-ტყის დასაცურებლად, ქვანახშირის, ნავთობპროდუქტებისა და სამშენებლო მასალის, პურისა და სხვა გადასატანად. მთავარი ნავმისადგომებია: ნარიან-მარი, უსტ-ცილმა, პეჩორა, ტროიცკო-პეჩორსკი. განვითარებულია თევზჭერა. პეჩორის აუზშია ქვანახშირის, ნავთობისა და აირის საბადოები. მდინარის ზემო წელშია პეჩორა-ილიჩის ნაკრძალი, შესართავში ნენთა ნაკრძალი.

## სქოლიო
კატეგორია:კომის რესპუბლიკის მდინარეები
კატეგორია:ნენთა ავტონომიური ოკრუგის მდინარეები
ფრანც ბრენტანო

**ფრანც კლემენს ჰონორატუს ჰერმან იოზეფ ბრენტანო** (; დ. 16 იანვარი, 1838 – 17 მარტი, 1917) — გერმანელი ფილოსოფოსი, ფსიქოლოგი და კათოლიკე ყოფილი მღვდელი (1873 წელს ანაფორა გაიხადა მას შემდეგ რაც რომის პაპმა პაპის უცოდველობის დოგმა მიიღო).

ბრენტანოს წარმოდგენილი ჰქონდაფსიქოლოგიური მეცნიერების აგების თავისებური ხედვა, რომელიც არსებითად განსხვავდებოდა ვ. მ. ვუნდტის პროგრამისაგან. ბრენტანოს მიაჩნდა, რომ შინაგანი სამყარო შედგება ფსიქიკური პროცესებისაგან, ანუ აქტებისაგან. აქტის ძირითადი ნიშანი არის ინტენციურობა, რაც ნიშნავს აქტის მიმართულობას რაიმე ობიექტზე. მოვლენები სხვადასხვაგვარი ფსიქიკური აქტების ინტენციის საგნები ხდებიან: იდეაციის აქტებისა (აღქმა, წარმოდგენა), განსჯისა (აზროვნება) ანდა გრძნობის აქტებისა. მისი გამოჩენილი სტუდენტები იყვნენ: ედმუნდ ჰუსერლი, ზიგმუნდ ფროიდი, ტომაშ გარიგ მასარიკი, ქრისტიან ერენფელსი და სხვ.

## რესურსები ინტერნეტში
* ბიბილიოვიკი

## სქოლიო
კატეგორია:XIX საუკუნის გერმანელი ფილოსოფოსები
კატეგორია:XX საუკუნის გერმანელი ფილოსოფოსები
კატეგორია:გონების ფილოსოფოსები
ნაღვარევის ეკლესია

**ნაღვარევის წმინდა გიორგის ეკლესია** — გვიანი შუა საუკუნეების მცირე ზომის დარბაზული ეკლესია საქართველოში, დუშეთის მუნიციპალიტეტში, სოფელ ნაღვარევში. მდებარეობს მდინარე მთიულეთის არაგვის ხეობაში, ზღვის დონიდან 1293 მ სიმაღლეზე. ნატეხი ქვით ნაგები ეკლესია უაფსიდოა, მისი ზომაა 7x4,8. ეკლესიას დასავლეთიდან მიდგმული აქვს კარიბჭე, რომელიც სამი მხრიდან თაღებითაა გახსნილი. თაღებში შირიმის ქვებია გამოყენებული. კარიბჭეს თავზე ფანჩატურიანი სამრეკლო ადგას. ინტერიერში, ჩრდილო კედელზე კედლის მხატვრობისა და ასომთავრული წარწერის კვალია. ეკლესიაში ალაგ-ალაგ შემორჩენილია გადალესილობისა და შეთეთრების კვალი, რის ქვეშაც კედლის მხატვრობა უნდა იყოს. მხატვრობა შესასწავლია. ეკლესიას რესტავრაცია 2009 წელს ჩაუტარდა. გადმოცემის თანახმად, სამასმა არაგველმა კრწანისის ბრძოლის წინ ფიცი ამ ეკლესიაში დადო. საკუთრივ გეოგრაფიული პუნქტი „ნაღუარევი“ იხსენიება შემდეგ წერილობით წყაროებში: ვახუშტი ბატონიშვილის „აღწერა სამეფოსა საქართველოსა“ (ქც 4: 355,7) და იოანე ბაგრატიონის „ქართლ-კახეთის აღწერა“ (ბაგრატიონი 1986: 35). 2020 წელს ნაღვარევის ეკლესიის მახლობლად მშენებლობა წარმოებდა, რასაც ადგილობრივების პროტესტი მოჰყვა.

## ლიტერატურა
## სქოლიო
კატეგორია:კულტურული მემკვიდრეობის ძეგლები მცხეთა-მთიანეთის მხარეში
კატეგორია:დუშეთის მუნიციპალიტეტის ტაძრები
Anatolian Studies

***Anatolian Studies*** — ყოველწლიური რეცენზირებული აკადემიური ჟურნალი, რომელიც მოიცავს ისტორიას, არქეოლოგიას და საზოგადოებრივ მეცნიერებებს თურქეთისა და შავი ზღვის რეგიონის შესახებ. დაარსდა 1951 წელს და ანკარის ბრიტანული ინსტიტუტის სახელით გამოიცემა Cambridge University Press-ის მიერ. მთავარი რედაქტორია როჯერ მეთიუსი.

## რესურსები ინტერნეტში 
* 
* 

კატეგორია:თურქეთი
კატეგორია:XX საუკუნეში დაარსებულები
ბრიტანული ინსტიტუტი ანკარაში

**ბრიტანული ინსტიტუტი ანკარაში** (, BIAA), აქამდე ცნობილი როგორც **ბრიტანული არქეოლოგიის ინსტიტუტი ანკარაში**  () — კვლევითი ინსტიტუტი, რომელიც მხარს უჭერს, ხელს უწყობს და აქვეყნებს კვლევებს თურქეთისა და შავი ზღვის რეგიონის ჰუმანიტარულ და საზოგადოებრივ მეცნიერებებზე. ინსტიტუტი დაარსდა 1947 წელს და ლეგალურად აღირიცხება 1956 წლიდან, მას შემდეგ, რაც თურქეთის რესპუბლიკასა და გაერთიანებულ სამეფოს შორის ხელი მოეწერა კულტურულ შეთანხმებას. ინსტიტუტი გაერთიანებული სამეფოს საქველმოქმედო ორგანიზაცია და ბრიტანული აკადემიის საზღვარგარეთული ინსტიტუტების ნაწილია. ინსტიტუტის ოფისი მდებარეობს ანკარაში, სადაც განთავსებულია ბიბლიოთეკა, კვლევითი ობიექტები და საცხოვრებელი მოწვეული მკლევარებისთვის. მას ასევე აქვს ლონდონის ოფისი. 

ამჟამად ინსტიტუტის დირექტორია არქეოლოგი ლუთგარდ ვანდეპუტი. 

არქეოლოგიისა და თურქეთის ისტორიის კვლევითი მონოგრაფიების გამოქვეყნების დაფინანსების გარდა, ინსტიტუტი რეგულარულად გამოსცემს ჟურნალებს: *Anatolian Studies* და *Heritage Turkey*.

თურქეთის მთავრობის გადაწყვეტილებით, გაერთიანებული სამეფოს ყველა მკვლევარს, ვისაც თურქეთში არქეოლოგიური კვლევის ჩატარება სურს, ნებართვის მისაღებად განაცხადი ბრიტანული ინსტიტუტის მეშვეობით უნდა წარადგინოს.

## სქოლიო 
## რესურსები ინტერნეტში 
* 

კატეგორია:თურქეთი
კატეგორია:არქეოლოგია
კატეგორია:სამეცნიერო ინსტიტუტები
ალბანეთი 2020 წლის ზაფხულის ოლიმპიურ თამაშებზე

**ალბანეთმა** ზაფხულის ოლიმპიურ თამაშებზე მეცხრედ 2021 წელს, იაპონიის დედაქალაქ ტოკიოში იასპარეზა. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში
*ალბანეთი Olympedia-ზე

კატეგორია:ქვეყნები 2020 წლის ზაფხულის ოლიმპიურ თამაშებზე
კატეგორია:ალბანეთი ზაფხულის ოლიმპიურ თამაშებზე წლების მიხედვით
კატეგორია:ევროპის ქვეყნები ზაფხულის ოლიმპიურ თამაშებზე
ალჟირი 2020 წლის ზაფხულის ოლიმპიურ თამაშებზე

**ალჟირმა** ზაფხულის ოლიმპიურ თამაშებზე მეთოთხმეტედ 2021 წელს, იაპონიის დედაქალაქ ტოკიოში იასპარეზა. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში
*ალჟირი Olympedia-ზე

## სქოლიო
კატეგორია:ქვეყნები 2020 წლის ზაფხულის ოლიმპიურ თამაშებზე
კატეგორია:ალჟირი ზაფხულის ოლიმპიურ თამაშებზე
კატეგორია:აფრიკის ქვეყნები ზაფხულის ოლიმპიურ თამაშებზე
კლეპტომანია

**კლეპტომანია** — პირველად 1816 წელს აღწერილი აშლილობა, რომლის დროსაც ადამიანი იპარავს რაიმეს მაგრამ არ იყენებს მას მატერიალური ანდა სხვა მიზნით. კლეპტომანებისთვის შეუძლებლად ითვლება თავიანთი ამ ჩვევისთვის წინააღმდეგობის გაწევა. ხასიათდება ქურდობის წინ დაძაბულობით, ხოლო ქურდობის დროს და შემდეგ – დაკმაყოფილებით

## რესურსები ინტერნეტში
* ბიბილიოვიკი

კატეგორია:პათოფსიქოლოგია
კატეგორია:ფსიქიატრიული დიაგნოზი
მოლდოვა 2020 წლის ზაფხულის ოლიმპიურ თამაშებზე

**მოლდოვამ** ზაფხულის ოლიმპიურ თამაშებზე მეშვიდედ 2021 წელს, იაპონიის დედაქალაქ ტოკიოში იასპარეზა. ამ თამაშებზე მათ 1 ბრინჯაოს მედალი მოიპოვეს.

## რესურსები ინტერნეტში
*სპორტული ბმულები 

კატეგორია:ქვეყნები 2020 წლის ზაფხულის ოლიმპიურ თამაშებზე
კატეგორია:მოლდოვა ზაფხულის ოლიმპიურ თამაშებზე
ლეო დუბუა

**ლეო მიშელ ჟოზეფ კლოდ დუბუა** (დ. 14 სექტემბერი, 1994) — ფრანგი ფეხბურთელი. ფრანგული „ლიონისა“ და საფრანგეთის ეროვნული საფეხბურთო ნაკრების მარჯვენა მცველი. იყო ნაკრების წევრი 2020 წლის ევროპის საფეხბურთო ჩემპიონატზე. ნათამაშები აქვს საფრანგეთის 21 წლამდე ფეხბურთელთა ნაკრებებში.

## რესურსები ინტერნეტში
* 

კატეგორია:დაბადებული 14 სექტემბერი
კატეგორია:დაბადებული 1994
კატეგორია:ფრანგი ფეხბურთელები
კატეგორია:ნანტის ფეხბურთელები
კატეგორია:ლიონის ოლიმპიკის ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
მაიკ მენიო

**მაიკ მენიო** (დ. 3 ივლისი, 1995) — ფრანგი ფეხბურთელი. იტალიური „მილანისა“ და საფრანგეთის ეროვნული საფეხბურთო ნაკრების მეკარე. იყო ნაკრების წევრი 2020 წლის ევროპის საფეხბურთო ჩემპიონატზე. ნათამაშები აქვს საფრანგეთის 16, 17, 18, 19, 20 და 21 წლამდე ფეხბურთელთა ნაკრებებში.

## ტიტულები
 **ლილი**: (1)
* **საფრანგეთის ლიგა 1**: 2020–21

## რესურსები ინტერნეტში
* 

კატეგორია:დაბადებული 3 ივლისი
კატეგორია:დაბადებული 1995
კატეგორია:ფრანგი ფეხბურთელები
კატეგორია:მილანის ფეხბურთელები
კატეგორია:ლილის ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
მერსედეს პერესი

**მერსედეს პერესი** (დ. 4 მარტი, 1950) — კუბელი ფრენბურთელი. სამჯერ აქვს მონაწილეობა მიღებული ზაფხულის ოლიმპიურ თამაშებზე (1972, 1976, 1980). ოლიმპიურ თამაშებზე ნაკრების რიგებში ჩაატარა 15 შეხვედრა.

## სქოლიო
კატეგორია:კუბელი ქალი ფრენბურთელები
კატეგორია:ცოცხალი ადამიანები
რუსლან რუსიძე

**რუსლან რუსიძე** (დ. 10 ოქტომბერი, 1973) — ქართველი სპრინტერი. მონაწილეობა აქვს მიღებული 2000 წელს გამართულ ზაფხულის ოლიმპიურ თამაშებზე, სადაც იასპარაზე 100 მ-ზე სპრიტნში. პირველ რაუნდში დააფიქსირა შედეგი 10,7 და ვერ მოახერხა შემდეგ ეტპაზე გადასვლა.

## სქოლიო
კატეგორია:ქართველი მძლეოსნები
კატეგორია:ცოცხალი ადამიანები
დორჯი დემა

**დორჯი დემა** (დ. 16 ოქტომბერი, 1983) — ბჰუტანელი მშვილდოსანი.

იასპარეზა 2008 წლის ზაფხულის ოლიმპიურ თამაშებზე. პირველივე შეხვედრაში დამარცხდა ქართველ მშვილდოსან ხათუნა ნარიმანიძესთან, ანგარიშით 97-107.

## სქოლიო
კატეგორია:ცოცხალი ადამიანები
გოჩა ლომია

**გოჩა ლომია** (დ. 1952 — გ. 23 აგვისტო, 2021, თბილისი, საქართველო) — ქართველი მსახიობი.

## ფილმოგრაფია
გადაღებულია ფილმებში:
*ღიმილის ბიჭები — ბოლოკა
*მოხეტიალე რაინდები — მიტო
*ნერგები — სატვირთოს მძღოლი

## რესურსები ინტერნეტში
*გოჩა ლომია — ეროვნული ფილმოგრაფია
*
*„ჩემი, ჩვენი ბოლოკა აღარ არის“ – მსახიობი გოჩა ლომია გარდაიცვალა

კატეგორია:დაბადებული 1952
კატეგორია:გარდაცვლილი 23 აგვისტო
კატეგორია:გარდაცვლილი 2021
კატეგორია:ქართველი მსახიობები
ტამერლან ბაშაევი

**ტამერლან ბაშაევი** (; დ. 22 აპრილი, 1996) — რუსი ძიუდოისტი. 2021 წელს ზაფხულის ოლიმპიურ თამაშებზე, ტოკიოში გამართულ ზაფხულის ოლიმპიურ თამაშებზე, +100 კგ წონით კატეგორიაში მოიპოვა ბრინჯაოს მედალი.

2020 წელს მოიგო პრაღაში გამართული ევროპის ჩემპიონატი. 2021 წელს მსოფლიოს ჩემპიონატზე მოიპოვა ვერცხლის მედალი.

2017 წელს +100 კგ წონით კატეგორიაში მოიგო ევროპის 23 წლამდელთა შორის გამართული ევროპის ჩემპიონატი, რომელიც პოდგორიცაში, მონტენეგროში გაიმართა. 2018 წელს თელ-ავივში, ისრაელში გამართულ ევროპის ჩემპიონატზე მოიპოვა ვერცხლის მედალი.

2021 წელს დოჰაში გამართულ ძიუდოს მსოფლიოს მასტერსზე ბრინჯაოს მედლისთვის ბრძოლაში დამარცხდა ნიდერლანდელ ჰენკ გროლთან.

## რესურსები ინტერნეტში
* ტამერლან ბაშაევი Olympedia-ზე
* JudoInside

## სქოლიო
კატეგორია:რუსი ძიუდოისტები
კატეგორია:დაბადებული 22 აპრილი
კატეგორია:დაბადებული 1996
კატეგორია:ცოცხალი ადამიანები
კატეგორია:მოსკოვში დაბადებულები
იბრაგიმ-ბექ აზერი

**იბრაგიმ-ბექ აზერი** (; 1836—1885) — აზერბაიჯანელი პოეტი. წერდა ფსევდონიმით აზერი. 

## ცხოვრება 
იბრაგიმ-ბექ ალიბექ ოღლი აზერი (ფულადოვი) 1836 წელს შუშაში დაიბადა. უფროსი ძმა აბდულა ბექ ასი, პოეტ ქასიმ ბეი ზაქირის შვილიშვილი. იბრაგიმ ბექი ყარაბაღის ხანის მეხტიგულუ ხანის მფარველობითა და მზრუნველობით იზრდებოდა და ყალიბდებოდა. პირველადი განათლება ადგილობრივ მოლასთან მიიღო, რის შემდგომაც სწავლა მედრესში გააგრძელა. ბრწყინვალედ ფლობდა სპარსულ და რუსულ ენებს. პოეტი გარდაიცვალა 1885 წელს. 

## შემოქმედება 
იბრაგიმ-ბექ აზერი ლექსებს კლასიკურ სტილში წერდა (ლექსთა წყობა - არუზი) როგორც აზერბაიჯანულ, ისე სპარსულ ენებზე. სამწუხაროდ, მისი ნამუშევრების უდიდესი ნაწილი დაკარგულია. პირველად რამდენიმე მისი გაზელი ფ. ქოჩარლის კრებულებში «აზერბაიჯანული ლიტერატურა» (1981) და «პოეტური კრებული» (1987) იქნა გამოქვეყნებული.

## სქოლიო
კატეგორია:დაბადებული 1836
კატეგორია:გარდაცვლილი 1885
კატეგორია:აზერბაიჯანელი პოეტები
კატეგორია:აზერბაიჯანული არისტოკრატია
კატეგორია:მწერლები ანბანის მიხედვით
ბაბა-ბექი შაკირი

**ბაბა-ბექ მუჰამედ-ალი ბექ ოღლის შაკირი** (; 1770—1844) — აზერბაიჯანელი პოეტი.

## სიცოცხლე 
ბაბა-ბექი ქალაქ შუშაში, ყარაბაღში ცნობილ ჯავანშირების გვარის ოჯახში დაიბადა. მისი მამა შეძლებული მიწათმფლობელი იყო, რამაც შესაძლებელი გახადა შვილისათვის კარგი განათლება მიეცა.

ბაბა-ბექმა განათლება მუსულმანურ სასულიერო სასწავლებელში მიიღო. მან შეისწავლა არაბული და სპარსული ენები, აგრეთვე კლასიკური აღმოსავლური ლიტერატურა.

ბაბა-ხანი თავისი წარმომავლობით ყარაბაღის ხანის, პანახი ხანის უფროსი ძმის – ფარზალი-ბექის შვილიშვილია. ის ცნობილი პოეტ-სატირიკოსის ქასიმ ბეი ზაქირის ნათესავი და ახლო მეგობარი იყო. ზაკირმა ლექსიც კი დაწერა «მადეინ ტარიხი – ბაბა ბექი», რომელიც ბაბა-ბექის გარდაცვალებას მიეძღვნა. სამწუხაროდ, მცირეოდენი რამ შემორჩა მისი ლირიკული ნაწარმოებებიდან და სატირული ნაშრომებიდან. მისი ნაწარმოებების ერთი ნაწილი დაწერილია კლასიკური აღმოსავლური პოეზიის სტილში – არუზში, მეორე ნაწილი კი – მარცვლოვან თანაფარდობაში.

ბაბა-ბექის სატირა ამათრახებდა სიბნელისა და უმეცრების მთესველ გაუმაძღარ ბექებს, კორუფციულობით დაავადებულ ჩინოვნიკებს, ოფიცრების ჩინში მყოფ სახელმწიფო რანგის მოსამსახურეებს, ძალადობითა და უხეშობით გამორჩეულ კომენდანტებს.

პირველად მისი ნამუშევრები გამოქვეყნდა წიგნში მამედ-აღა მუჯატხიზადე "Piyazul-aşugin", რომელიც 1910 წელს სტამბულში გამოვიდა. ბაბა-ბექ შაკირი 1844 წელს შუშაში გარდაიცვალა და დაკრძალულ იქნა მირზა ჰასანის სასაფლაოზე.

## ლიტერატურა
* Анвар Чингизоглы. Джеванширский род: Сариджалинцы, Баку, "Мутарджим", 2015, 352 с. ISBN 978-9952-28-215-3

კატეგორია:დაბადებული 1770
კატეგორია:გარდაცვლილი 1844
კატეგორია:აზერბაიჯანელი პოეტები
კატეგორია:მწერლები ანბანის მიხედვით
ბოლესლავ სხირტლაძე

**ბოლესლავ სხირტლაძე** (დ. 14 ივნისი, 1987, თბილისი) — ქართველი მძლეოსანი (სიგრძეზე ხტომა). 2012 წელს მონაწილეობა მიიღო ზაფხულის ოლიმპიურ თამაშებზე. დააფიქსირა შედეგი 7,26 და დაიკავა 35-ე ადგილი.

## სქოლიო
კატეგორია:ქართველი მძლეოსნები
კატეგორია:ცოცხალი ადამიანები
მაიკო გოგოლაძე

**მაიკო გოგოლაძე** (დ. 9 სექტემბერი, 1991, ორენბურგი) — ქართველი მძლეოსანი (სიგრძეზე ხტომა). 2012 წელს მონაწილეობა მიიღო ზაფხულის ოლიმპიურ თამაშებზე.

## სქოლიო
კატეგორია:ქართველი მძლეოსნები
მ
კატეგორია:ცოცხალი ადამიანები
მერაბ თურქაძე

**მერაბ თურქაძე** (დ. 14 აგვისტო, 1988) — ქართველი მოკრივე.  მონაწილეობა მიიღო 2012 წლის ზაფხულის ოლმიპიურ თამაშებზე. პირველ რაუნდში დამარცხდა მოჰამედ ამინ უადაჰისთან.

## სქოლიო
კატეგორია:ქართველი მოკრივეები
კატეგორია:ცოცხალი ადამიანები
დავით ილარიანი

**დავით ილარიანი** (დ. 20 იანვარი, 1981, თბილისი) — ქართველი მძლეოსანი. მონაწილეობა აქვს მიღებული სამ ზაფხულის ოლიმპიურ თამაშებში (2004, 2008, 2012). მონაწილეობდა 110 მეტრზე თარჯრბენში.

## სქოლიო
კატეგორია:ქართველი მძლეოსნები
კატეგორია:ცოცხალი ადამიანები
ნიკუ პოპესკუ

**ნიკოლაი „ნიკუ“ პოპესკუ** (დ. 25 აპრილი, 1981, კიშინოვი) — მოლდოველი დიპლომატი. მოლდოვის საგარეო საქმეთა და ევროპული ინტეგრაციის მინისტრი 2021 წლის 6 აგვისტოდან. პირველად მინისტრის თანამდებობას იკავებდა 2019 წლის 11 ივნისიდან 2019 წლის 14 ნოემბრამდე. 2021 წლის 6 აგვისტოდან არის მოლდოვის ვიცე-პრემიერი.

## რესურსები ინტერნეტში
* ნიკუ პოპესკუს ბიოგრაფია მოლდოვის მთავრობის საიტზე 

კატეგორია:დაბადებული 25 აპრილი
კატეგორია:დაბადებული 1981
კატეგორია:მოლდოვის საგარეო საქმეთა მინისტრები
კატეგორია:მოსკოვის საერთაშორისო ურთიერთობების სახელმწიფო ინსტიტუტის კურსდამთავრებულები
კატეგორია:ცოცხალი ადამიანები
კატეგორია:კიშინიოვში დაბადებულები
გურამ ფერსელიძე

**გურამ ფერსელიძე** (დ, 16 ოქტომბერი, 1985, ხელვაჩაური) — ქართველი მოჭიდავე (ბერძნულ-რომაული ჭიდაობა). ასპარეზობდა სუპერ მძიმე წონაში. 2013 წელს თბილისში გამართულ ევროპის ჩემპიონატზე მოიპოვა ბრინჯაოს მედალი.

ფერსელიძემ მონაწილეობა მიიღო 2012 წლის ზაფხულის ოლიმპიურ თამაშებზე. იასპარეზა 120 კგ წონით კატეგორიაში. მერვედგინალში დაამარცხა ჩილელი ანდრეს აიუბი. მეოთხედფინალში დამარცხდა მომავალ ოლიმპიურ ჩემპიონ მიაინ ლოპესთან. რადგან ლოპესი ფინალში გავიდა ფერსელიძე ჩაერთო რეპეშაჟში სადაც დაამარცხა ეგვიპტელი აბდელრაჰამნ ელ-ტრაბელი. ბრინჯაოს მედლისთვის ბრძოლაში დამარცხდა თურქ რიზა ქაიაალფთან.

## სქოლიო
კატეგორია:ქართველი მოჭიდავეები ბერძნულ-რომაულ სახეობაში
კატეგორია:ცოცხალი ადამიანები
მარკუს ტურამი

**მარკუს ტურამი** (დ. 6 აგვისტო, 1997) — ფრანგი ფეხბურთელი. მილანის „ინტერისა“  და საფრანგეთის ეროვნული საფეხბურთო ნაკრების თავდამსხმელი. იყო ნაკრების წევრი 2020 წლის ევროპის საფეხბურთო ჩემპიონატზე. ნათამაშები აქვს საფრანგეთის 17, 18, 19, 20 და 21 წლამდე ფეხბურთელთა ნაკრებებში. მისი მამა არის ვეტერანი ფრანგი ფეხბურთელი ლილიან ტურამი.

## რესურსები ინტერნეტში
* 

კატეგორია:დაბადებული 6 აგვისტო
კატეგორია:დაბადებული 1997
კატეგორია:ფრანგი ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:გენგამის ფეხბურთელები
კატეგორია:მენხენგლადბახის ბორუსიას ფეხბურთელები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:მილანის ინტერის ფეხბურთელები
კატეგორია:ლიგა 1-ის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები
დინა შორი

**დინა შორი** (დაბადების სახელი: ფანიე როუზ შორი; დ. 29 თებერვალი, 1916 – გ. 24 თებერვალი, 1994) — ამერიკელი მომღერალი, მსახიობი და სატელევიზიო სახე. 1940-იანი წლების ჩარტების ლიდერი ვოკალისტი. მიჰყავდა საკუთარი თოქ-შოუ.

## რესურსები ინტერნეტი
* 

## სქოლიო
კატეგორია:ჰოლივუდის დიდების ხეივანი
ჰერბერტ სპენსერი

**ჰერბერტ სპენსერი** (დ. 27 აპრილი, 1820 – გ. 8 დეკემბერი, 1903) — ინგლისელი ფილოსოფოსი-პოზიტივისტი, სოციოლოგი, ანთროპოლოგი და ბიოლოგი. ცნობილია თავისი მოსაზრებით სოციალური დარვინიზმის შესახებ. „ევოლუციური ასოციაციონიზმის” მოძღვრების შემქმნელი.

სპენსერი აფართოვებს ასოციაციონისტური ფსიქოლოგიის საგნის გაგებას და მასში მოიაზრებს არამარტო ასოციაციებს შინაგან ფაქტორებს შორის, არამედ კავშირებს ცნობიერებასა და გარე სამყაროს შორის. ფსიქიკური ცხოვრება, როგორც შინაგანის გარეგანთან შეგუების პროცესი, ასოციაციის პრინციპს ემორჩილება. გარეგანი მიმართებები ასოციაციურად იწვევენ შინაგან მიმართებებს. ეს კავშირები სულ უფრო რთულდება და ონტოგენეზში მთელ ინდივიდუალურ გამოცდილებას ქმნის. აგრეთვე არსებობს აგრეთვე მემკვიდრული (სახეობრივი, ფილოგენეზური) გამოცდილება. ასოციაციის კანონების მოქმედება ვრცელდება ფილოგენზზე და ანთროპოგენეზზე. ხშირი გამეორების შედეგად ასოციაციები მემკვიდრეობითი მიდრეკილების სახეს იღებს და მომდევნო თაობათა ნერვულ სისტემაში ფიქსირდება, როგორც თანდაყოლილი ასოციაციები. ასეთებია რეფლექსები, ინსტინქტები, გარკვეული ცოდნა-ჩვევები და უნარ-თვისებები. მათ მიეკუთვნება აგრეთვე ცნობიერების ისეთი აპრიორული ფორმები როგორიცაა სივრცე და დრო.

## რესურსები ინტერნეტში
* ბიბლიოვიკი

## სქოლიო
კატეგორია:ინგლისელი ფილოსოფოსები
კატეგორია:ინგლისელი სოციოლოგები
კატეგორია:ინგლისელი ანთროპოლოგები
კატეგორია:ინგლისელი ბიოლოგები
კლარა ქარაია

**კლარა (ინგა) ქარაია** (დ. 1 მაისი, 1956, წალენჯიხა, — გ. 25 აგვისტო, 2021) — ქართველი ხელოვნებათმცოდნე, სამუზეუმო საქმის სპეციალისტი.

დაამთავრა თბილისის სახელმწიფო უნივერსიტეტის ისტორიის ფაკულტეტი (1978). სხვადასხვა დროს იყო საქართველოს ისტორიის, არქეოლოგიისა და ეთნოგრაფიის ინსტიტუტის მეცნიერ-თანამშრომელი (1978-1983), სურათების ეროვნული გალერეის საგამოფენო დეპარტამენტის ხელმძღვანელი (1983-2001), საქართველოს კულტურისა და ძეგლთა დაცვის სამინისტროს მუზეუმებისა და  კოლექციების დეპარტამენტის უფროსი და მინისტრის მრჩეველი (2001-2014), თბილისის სახელმწიფო სამხატვრო აკადემიის მუზეუმმცოდნეობის სამაგისტრო პროგრამის ხელმძღვანელი, მუზეუმის საერთაშორისო საბჭოს (ICOM) საქართველოს ეროვნული კომიტეტის პრეზიდენტი და საქართველოს მუზეუმების ასოციაციის აღმასრულებელი დირექტორი. მუშაობდა სახვითი ხელოვნების ისტორიის, კულტურული მემკვიდრეობის დაცვისა და მუზეუმმცოდნეობის სფეროში. არის 80-ზე მეტი სამეცნიერო ნაშრომის, მეთოდოლოგიური სახელმძღვანელოსა და სხვა გამოცემის ავტორი და რედაქტორი.

## სქოლიო
კატეგორია:დაბადებული 1956
კატეგორია:დაბადებული 1 მაისი
კატეგორია:გარდაცვლილი 2021
კატეგორია:გარდაცვლილი 25 აგვისტო
კატეგორია:ქართველი ხელოვნებათმცოდნეები
კატეგორია:წალენჯიხის მუნიციპალიტეტში დაბადებულები
თომა ლემარი

**თომა ლემარი** (დ. 12 ნოემბერი, 1995) — ფრანგი ფეხბურთელი. მადრიდის „ატლეტიკოსა“ და საფრანგეთის ეროვნული საფეხბურთო ნაკრების ნახევარმცველი. იყო ნაკრების წევრი 2018 წლის მსოფლიო საფეხბურთო ჩემპიონატსა და 2020 წლის ევროპის საფეხბურთო ჩემპიონატზე. ნათამაშები აქვს საფრანგეთის 17, 18, 19, 20 და 21 წლამდე ფეხბურთელთა ნაკრებებში.

## რესურსები ინტერნეტში
* 

კატეგორია:დაბადებული 12 ნოემბერი
კატეგორია:დაბადებული 1995
კატეგორია:ფრანგი ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
ვისამ ბენ იედერი

**ვისამ ბენ იედერი** (დ. 12 აგვისტო, 1990) — ფრანგი ფეხბურთელი. ფრანგული „მონაკოსა“ და საფრანგეთის ეროვნული საფეხბურთო ნაკრების თავდამსხმელი. იყო ნაკრების წევრი 2020 წლის ევროპის საფეხბურთო ჩემპიონატზე. ნათამაშები აქვს საფრანგეთის 21 წლამდე ფეხბურთელთა ნაკრებებსა და საფრანგეთის ფუტსალის ეროვნულ საფეხბურთო ნაკრებში.

## რესურსები ინტერნეტში
* 

კატეგორია:დაბადებული 12 აგვისტო
კატეგორია:დაბადებული 1990
კატეგორია:ფრანგი ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:სევილიის ფეხბურთელები
კატეგორია:მონაკოს ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
ფუად ასლანოვი

**ფუად ასლანოვი** (დ. 2 იანვარი, 1983) — აზერბაიჯანელი მოკრივე. 2004 წლის ზაფხულის ოლიმპიურ თამაშებზე მსუბუქ წონაში (-51 კგ) მოიპოვა ბრინჯაოს მედალი. ოლიმპიადაზე გამართულ 4 შეხვედრიდან სამში გამარჯვება მოიპოვა, ხოლო ერთში დამარცხდა.

## სქოლიო
კატეგორია:აზერბაიჯანელი მოკრივეები
კატეგორია:ცოცხალი ადამიანები
ტუნდრის გნოლი

**ტუნდრის გნოლი** () — ფრინველი ხოხბისებრთა ოჯახისა. მისი სხეულის სიგრძეა 34–39 სმ, მასა 250–600 გრამი, ფრთების შლილი  50–60 სმ, მამალი დედალზე დიდია. ზამთრის შეფერილობა თეთრია, შავი კუდის გამოკლებით; მამალს აგრეთვე აქვს შავი „ლაგამი“ თვალიდან ნისკარტისკენ და წითელი კანის „წარბები“. ზაფხულში ჭარბობს რუხი ტონები, თუმცა ფეხის ბრჭყალებამდე შებუმბლული ზრდასრულების მუცელი და ფრთები თეთრი რჩება. გავრცელებულია პოლარულ რეგიონებში. ბინადრობს ევრაზიისა და ჩრდილოეთ ამერიკის ზონალური ტუნდრის მშრალ ამაღლებულ მონაკვეთებზე და მთის ტუნდრაში. ზამთარში იცის ვერტიკალურად მომთაბარეობა და შედის მდინარეთა ხეობებში. უპირატესად იკვებება მცენარეულობით. ზამთარში საკვებს მოიპოვებს თოვლის გაქექვით (დიდთოვლიანი ზამთრები ტუნდრის გნოლისათვის დამღუპველია). ბუდობს ქვიან ადგილებში, მშრალ ბუჩქნარიან მონაკვეთებზე. ბუდე რაიმე საფარის ქვეშ გაკეთებული ორმოა. გაზაფხულზე მამალი ტიხტიხებს შემაღლებულ ადგილებზე, გამოსცემს რაკა-რუკის ხმებს, ასრულებს სპეციალურ ფრენებს. მამალი იცავს საბუდარ მონაკვეთს, ზოგჯერ წიწილებსაც უძღვება (ჩვეულებრივ 6–8 ცალი). სპორტული და სარეწაო ნადირობის ობიექტია.

## სქოლიო 
კატეგორია:ხოხბისებრნი
დევი კლასენი

**დევი კლასენი** (დ. 21 თებერვალი, 1993) — ნიდერლანდელი ფეხბურთელი. ამსტერდამის „აიაქსისა“ და ნიდერლანდების ეროვნული საფეხბურთო ნაკრების ნახევარმცველი. იყო ნაკრების წევრი 2020 წლის ევროპის საფეხბურთო ჩემპიონატზე. ნათამაშები აქვს ნიდერლანდების 16, 17, 19 და 21 წლამდე ფეხბურთელთა ნაკრებებში.

## რესურსები ინტერნეტში
* 

კატეგორია:დაბადებული 21 თებერვალი
კატეგორია:დაბადებული 1993
კატეგორია:ნიდერლანდელი ფეხბურთელები
კატეგორია:ამსტერდამის აიაქსის ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:ევერტონის ფეხბურთელები
კატეგორია:ბრემენის ვერდერის ფეხბურთელები
კატეგორია:ერედივიზიის ფეხბურთელები
კატეგორია:პრემიერ ლიგის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები
საქართველო 1994 წლის ზამთრის ოლიმპიურ თამაშებზე

**საქართველომ** ზამთრის ოლიმპიურ თამაშებზე პირველად იასპარეზა 1994 წელს, ნორვეგიის ქალაქ ლილეჰამერში. საქართველო წარმოდგენილი იყო 5 მონაწილით, სპორტის 3 სახეობაში. ნაკრებმა მედლების მოპოვება ვერ შეძლო.

## რესურსები ინტერნეტში
* sports-reference.com

კატეგორია:ქვეყნები 1994 წლის ზამთრის ოლიმპიურ თამაშებზე
კატეგორია:საქართველო ზამთრის ოლიმპიურ თამაშებზე
კატეგორია:1994 წელი ქართულ სპორტში
საქართველო 2018 წლის ზამთრის ოლიმპიურ თამაშებზე

**საქართველომ** ზამთრის ოლიმპიურ თამაშებზე მეშვიდედ იასპარეზა 2018 წელს, სამხრეთ კორეის ქალაქ ფიონგჩანგში. საქართველო წარმოდგენილი იყო 4 მონაწილით, სპორტის 3 სახეობაში. ნაკრებმა მედლების მოპოვება ვერ შეძლო.

## რესურსები ინტერნეტში
* sports-reference.com

კატეგორია:ქვეყნები 2018 წლის ზამთრის ოლიმპიურ თამაშებზე
კატეგორია:საქართველო ზამთრის ოლიმპიურ თამაშებზე
Byzantine and Modern Greek Studies

**Byzantine and Modern Greek Studies** (BMGS) — ყოველწლიური რეცენზირებული ბრიტანული ჟურნალი, რომელიც მოიცავს ბიზანტისტიკასა და თანამედროვე საბერძნეთის კვლევებს ანტიკური პერიოდიდან დღევანდელ დღემდე. ჟურნალი ჩამოყალიბდა 1975 წელს ბიზანტიის, ოსმალეთისა და თანამედროვე საბერძნეთის კვლევების ცენტრის მიერ ბირმინგემის უნივერსიტეტში.

## რესურსები ინტერნეტში 
კატეგორია:ბიზანტისტიკა
მარტენ სტეკელენბურგი

**მარტენ სტეკელენბურგი** (დ. 22 სექტემბერი, 1982) — ნიდერლანდელი ფეხბურთელი. ამსტერდამის „აიაქსის“ მეკარე. კარიერის განმავლობაში უთამაშია „აიაქსში“, „რომაში“, „ფულემში“, „მონაკოში“, „საუთჰემპტონსა“ და „ევერტონში“. იყო ნიდერლანდების ეროვნული საფეხბურთო ნაკრების წევრი ორ მსოფლიო საფეხბურთო ჩემპიონატსა (2006, 2010) და სამ ევროპის საფეხბურთო ჩემპიონატზე (2008, 2012, 2020).

## ტიტულები
 **აიაქსი**: (10)
* **ერედივიზია** (3): 2003–04, 2010–11, 2020–21
* **ნიდერლანდების საფეხბურთო თასი** (4): 2005–06, 2006–07, 2009–10, 2020–21
* **ნიდერლანდების სუპერთასი** (3): 2002, 2006, 2007

## რესურსები ინტერნეტში
* 

კატეგორია:დაბადებული 22 სექტემბერი
კატეგორია:დაბადებული 1982
კატეგორია:ნიდერლანდელი ფეხბურთელები
კატეგორია:ამსტერდამის აიაქსის ფეხბურთელები
კატეგორია:რომას ფეხბურთელები
კატეგორია:ფულემის ფეხბურთელები
კატეგორია:მონაკოს ფეხბურთელები
კატეგორია:საუთჰემპტონის ფეხბურთელები
კატეგორია:ევერტონის ფეხბურთელები
კატეგორია:2006 წლის მსოფლიო საფეხბურთო ჩემპიონატის ფეხბურთელები
კატეგორია:2008 წლის ევროპის საფეხბურთო ჩემპიონატის ფეხბურთელები
კატეგორია:2010 წლის მსოფლიო საფეხბურთო ჩემპიონატის ფეხბურთელები
კატეგორია:2012 წლის ევროპის საფეხბურთო ჩემპიონატის ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:პრემიერ ლიგის ფეხბურთელები
კატეგორია:ცოცხალი ადამიანები
ბალეარის კუნძულების მუნიციპალიტეტები

300px|მინი|ბალეარის კუნძულების მდებარეობა ესპანეთის რუკაზე
ავტონომიური გაერთიანება და პროვინცია ბალეარის კუნძულები შედგება 67 მუნიციპალიტეტისაგან. ესპანეთის ადგილობრივი თვითმმართველობის კანონის () თანახმად მუნიციპალიტეტი წარმოადგენს სახელმწიფოს ტერიტორიული მოწყობის ძირითად სუბიექტს, რომლის ძირითადი ელემენტებია ტერიტორია, მოსახლეობა და ადგილობრივი ადმინისტრაცია. თითოეულ მუნიციპალიტეტს აქვს საბჭო, კომისია (მინისტრთა კაბინეტის მსგავსი) და ყავს მერი (ალკალდი). მუნიციპალური საბჭოს წევრებს ირჩევენ პროპორციული არჩევნების გზით.

ბალეარის კუნძულების მუნიციპალიტეტები ერთიანდებიან 6 კომარკაში: პლა-დე-მალიორკა, რაიგერი, სიერა-დე-ტრამონტანა, ლიევანტი, მიჯორნი და ქალაქი პალმა-დე-მალიორკა. 

ბალეარის კუნძულების ფართობია 5014 კმ² და 2020 წლის მონაცემებით მოსახლეობის რაოდენობა შეადგენს 1 149 460 მაცხოვრებელს. დედაქალაქია პალმა, რომელიც მოსახლეობისა მიხედვით ყველაზე დიდი მუნიციპალიტეტია. ფართობით ყველაზე დიდი მუნიციპალიტეტია ლიუკმაიორი (327,33 კმ²), ხოლო ყველაზე პატარაა — ბუხერი (8,29 კმ²).

## მუნიციპალიტეტების სია
## რუკა
## რესურსები ინტერნეტში
* 
* 

## სქოლიო
*
ფირიდუნ-ბექ კოჩარლინსკი

**ფირიდუნ-ბექ ახმედ-ბექ ოღლი კოჩარლინსკი** ან **კოჩარლი** (; 26 იანვარი 1863, შუშა — 1920, გიანჯა) — აზერბაიჯენელი ფილოლოგი, მწერალი, ლიტერატურული კრიტიკოსი,პოლიტიკური და სახელმწიფო მოღვაწე.

## ცხოვრება და სამეცნიერო მოღვაწეობა 
ფირიდუნ-ბექ კოჩარლინსკი 1863 წელს ქალაქ შუშაში დაიბადა. ოჯახში ის ერთადერთი ბავშვი იყო. ადგილობრივი რუსულ-მუსულმანური სკოლის დასრულების შემდეგ გორში ამიერკავკასიის მასწავლებელთა მომზადების სემინარიაში ჩააბარა. 1885 წელს, დიპლომის მიღების შემდეგ, მან ერივანის რუსულ-მუსულმანურ სკოლაში ღვთისმეტყველებისა და აზერბაიჯანული ენის მასწავლებლის რანგში პედაგოგიური მოღვაწეობა დაიწყო. 1895 წელს ის მიწვეულ იქნა სამუშაოდ გორში მასწავლებელთა მომზადების სემინარიაში
200px|მინი|მარჯვნივ|ნათესავებთან ერთად შუშაში. 1915 წელი
კოჩარლინსკი იყო ერთ-ერთი პირველი აზერბაიჯანელ მეცნიერთა შორის, რომელმაც აზერბაიჯანული ლიტერატურული ენის სტანდარტიზაციის საკითხი დააყენა. 1895 წელს კოჩარლინსკიმ გამოაქვეყნა თავისი პირველი სტატია — "თათრული კომედიები", 1904 წელს— "წერილები ჩვენს ლიტერატურაზე". 1903 წელს დღის შუქი იხილა მისმა პირველმა სამეცნიერო ნაშრომმა — "აზერბაიჯანელი თათრების ლიტერატურა" (რევოლუციამდე აზერბეიჯანული თათრები იწოდებოდნენ აზერბაიჯანელებად), 130 აზერბაიჯანელი პოეტისა და მწერლის ნამუშევართა კრიტიკული მიმოხილვა. ბოლო წლებში გამოცემულ იქნა მისი უფრო მცირე ზომის ნამუშევრები: "მირზა ფატალი ახუნდოვი" (1911) და "საჩუქარი ბავშვებს" (1912). ამასთან ერთად, კოჩარლინსკი დაკავებული იყო რუსი და ევროპელი ავტორების ნაწარმოებთა აზერბაიჯანულ ენაზე თარგმნით. მისი ყველაზე დიდი ნაშრომია — "მასალები აზერბაიჯანული ლიტერატურის ისტორიის შესახებ" — გამოქვეყნდა მხოლოდ 1925 წელს, უკვე მეცნიერის გარდაცვალების შემდეგ. ეს წიგნი არის აზერბაიჯანული ლიტერატურის ისტორიისა და განვითარების, თავისი დროის პირობაზე, შედარებით უფრო ზუსტი და ინფორმაციული წყარო. გამოაცხადა. ამ დროისათვის მას ქალაქ ყაზანში ახლადშექმნილი მასწავლებლების მოსამზადებელი სემინარიის დირექტორის ადგილი ეკავა. სოვეტიზაციით გამოწვეულ პოლიტიკურ და საზოგადოებრივ აურზაურში კოჩარლინსკი დააპატიმრეს და გიანჯაში გააგზავნეს. სარქის დანელიანის მიერ ლიბერმანისთვის კარნახით დაწერილი ცრუ მოწმეობის საფუძველზე, რომლის თანახმადაც ფირიდუნ-ბექი დადანაშაულებულ იქნა კონტრრევოლუციურ საქმიანობაში და ახალი ხელისუფლების კანონმდებლობის დაუმორჩილებლობაში, მას სიკვდილი მიუსაჯეს. განაჩენი აღსრულდა განსაკუთრებული სამმართველო № 7-ის უფროსის ლიბერმანის ხელმოწერის საფუძველზე. მოგვიანებით კოჩარლის შემოქმედების დიდად დამფასებელმა ნარიმან ნარიმანოვმა ბრძანა ეპოვათ და დაესაჯათ კოჩარლის დახვრეტის მოთავე.

კოჩარლი დაქორწინებული იყო ყაზახეთში დაბადებულ ბადისაბახ კოჩარლინსკზე (ქალიშვილობის გვარი ვეკილოვაზე), რომელიც მოგვიანებით ასწავლიდა ბაქოს, ზაქათალისა და ნუხის სკოლებში. ბავშვები მათ არ ჰყავდათ.

## სქოლიო
კატეგორია:დაბადებული 26 იანვარი
კატეგორია:დაბადებული 1863
კატეგორია:გარდაცვლილი 1920
კატეგორია:წმინდა ანას III ხარისხის ორდენის კავალრები
კატეგორია:წმინდა სტანისლავის II ხარისხის ორდენის კავალრები
კატეგორია:აზერბაიჯანელი ფილოლოგები
კატეგორია:აზერბაიჯანელი ლიტერატურათმცოდნეები
კატეგორია:აზერბაიჯანული არისტოკრატია
კატეგორია:აზერბაიჯანელი პოლიტიკოსები
კატეგორია:აზერბაიჯანელი მწერლები
ბოიკო ბორისოვი

**ბოიკო ბორისოვი** (დ. 13 ივნისი, 1959) — ბულგარელი პოლიტიკოსი. ბულგარეთის პრემიერ-მონისტრი 2009-2013 და 2017-2021 წლებში. 2006 წლიდან არის პარტია მოქალაქეები ბულგარეთის ევროპული განვითარებისთვის თავმჯდომარე. 2005-2009 წლებში – სოფიას მერი.

## რესურსები ინტერნეტში
* ოფიციალური საიტი 

კატეგორია:დაბადებული 13 ივნისი
კატეგორია:დაბადებული 1959
კატეგორია:ბულგარეთის პრემიერ-მინისტრები
კატეგორია:ცოცხალი ადამიანები
რაფაელ სილვა (ძიუდოისტი)

**რაფაელ კარლოს და სილვა** (დ. 11 მაისი, 1987) — ბრაზილიელი მძიმეწონოსანი ძიუდოისტი. ის გახდა პირველი ბრაზილიელი რომელმაც მოიგო მედალი ძიუდოს მძიმე წონაში. 2012 წლის ზაფხულის ოლიმპიურ თამაშებზე მოიპოვა ბრინჯაოს მედალი. სილვამ მოიგო პან ამერიკული ძიუდოს ჩემპიონატი 2012-2014 და 2016 წლებში რითაც მოახერხა 2016 წლის ზაფხულის ოლიმპიური თამაშების ლიცენზიის მოპოვება, სადაც ბრინჯაოს მედლის აღება მოახერხა..

2016 წლის ზაფხულის ოლიმპიურ თამაშებზე +100 კგ წონით კატეგორიაში მოიგო ბრინჯაოს მედალი, დათმო ერთადერთი შეხვედრა, მომავალ ოლიმპიურ ჩემპიონ ტედი რინერისთან.

2020 წელს პან ამერიკის ძიუდოს ჩემპიონატზე მოიპოვა ვერცხლის მედალი.

2020 წელს მონაწილეობა მიიღო ზაფხულის ოლიმპიურ თამაშებზე, მაგრამ ვერ მოახერხა მედლის მოპოვება.

## რესურსები ინტერნეტში
* Olympedia

## სქოლიო
კატეგორია:ბრაზილიელი ძიუდოისტები
კატეგორია:ცოცხალი ადამიანები
კოლიადო

**კოლიადო** () — მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის ლა-ვერის კომარკის შემადგენლობაში.  ფართობი —	 44,94 კმ². მოსახლეობა — 191 კაცი (2020 წ.).

## იხილეთ აგრეთვე
* კასერესის მუნიციპალიტეტები

## რესურსები ინტერნეტში
* კოლიადოს მუნიციპალიტეტის ოფიციალური საიტი

## სქოლიო
კატეგორია:კასერესის მუნიციპალიტეტები
იანგი-აული (კუიურგაზის რაიონი)

**იანგი-აული** (; ) — სოფელი რუსეთის ფედერაციაში, ბაშკირეთის რესპუბლიკის კუიურგაზის რაიონში.

2010 წლის მონაცემებით სოფელში ცხოვრობს 15 ადამიანი.  რაიონულ ცენტრ ერმოლაევოდან დაშორებულია 15 კილომეტრით. უახლოესი რკინიგზის სადგურია ერმოლაევო, რომელიც დაშორებულია 15 კმ-ით. 

2002 წლის აღწერის მიხედვით მოსახლეობის უმრავლესობას ბაშკირები შეადგენენ (100%).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:კუიურგაზის რაიონის სოფლები
ბენ ჩილველი

**ბენჟამინ ჯეიმზ ჩილველი** (დ. 21 დეკემბერი, 1996) — ინგლისელი ფეხბურთელი. ლონდონის „ჩელსისა“ და ინგლისის ეროვნული საფეხბურთო ნაკრების მარცხენა მცველი. იყო ნაკრების წევრი 2020 წლის ევროპის საფეხბურთო ჩემპიონატზე. ნათამაშები აქვს ინგლისის 18, 19, 20 და 21 წლამდე ფეხბურთელთა ნაკრებებში.

## მიღწევები
### საკლუბო
 **ჩელსი**: (2) 
* **უეფა-ს ჩემპიონთა ლიგა** (1): 2020–21
* **უეფა-ს სუპერთასი** (1): 2021

### სანაკრებო
 **ინგლისი**:
* **ევროპის ჩემპიონატი**: *ფინალისტი*: 2020

## რესურსები ინტერნეტში
* 

კატეგორია:დაბადებული 21 დეკემბერი
კატეგორია:დაბადებული 1996
კატეგორია:ინგლისელი ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:ლესტერ სიტის ფეხბურთელები
კატეგორია:ჩელსის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:პრემიერ ლიგის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
ჰაიბატულა ახუნძადა

მალავი **ჰაიბატულა ახუნძადა** (; დ. 1961) — ავღანელი რელიგიური ლიდერი. თალიბანისა და ავღანეთის ისლამური საამიროს მესამე უზენაესი ლიდერი. თალიბები მას „ამირ ალ-მუ'მინინს“ (მორწმუნეთა მბრძანებელი) უწოდებენ. ამავე წოდებას ატარებდა მისი ორი წინამორბედი.

## სქოლიო
კატეგორია:დაბადებული 1961
კატეგორია:თალიბანის ლიდერები
კატეგორია:ცოცხალი ადამიანები
კატეგორია:პუშტუნები
კატეგორია:ლიდერები რომლებმაც ძალაუფლება ხელში აიღეს პუტჩით
ალარო

**ალარო** () — მუნიციპალიტეტი ესპანეთში, შედის ბალეარის კუნძულების ავტონომიური გაერთიანების რაიგერის კომარკაში, მდებარეობს კუნძულ მალიორკაზე.  ფართობი — 45,72 კმ². მოსახლეობა — 5 617 კაცი (2020 წ.).

## იხილეთ აგრეთვე
* ბალეარის კუნძულების მუნიციპალიტეტები

## რესურსები ინტერნეტში
* ალაროს მუნიციპალიტეტის ოფიციალური საიტი 

## სქოლიო
კატეგორია:ბალეარის კუნძულების მუნიციპალიტეტები
Phiomicetus

***Phiomicetus*** — ამომწყდარი მოსიარულე ვეშაპისნაირი ცხოველების გვარი. ცნობილია ერთი სახეობა — ***Phiomicetus anubis***, რომელიც ცხოვრობდა შუა ეოცენში, დაახლოებით 43 მილიონი წლის წინ.

## ეტიმოლოგია 
გვარს ლათინური სახელი (*Phiomicetus*), რომელიც „ფაიუმის ვეშაპს“ ნიშნავს აღმოჩენის ადგილის მიხედვით უწოდეს. სახეობის აღმნიშვნელი სახელი (*anubis*) კი — ძველეგვიპტური სიკვდილის ღმერთის, ანუბისის მიხედვით, რადგან აღმოჩენილი თავის ქალა წააგავდა ტურის თავის ქალას და ეგვიპტელები ანუბისსაც სწორედ ტურის თავით გამოსახავდნენ.

## აღწერა 
*P. anubis*-ის ნამარხები 2008 წელს აღმოაჩინეს ეგვიპტეში, ფაიუმის დაბლობზე განხორციელებული ექსპედიციის დროს. ამავე რაიონშია აღმოჩენილი ადრეული წყლის ვეშაპი *Rayanistes afer*. *Phiomicetus anubis*-ის აღმოჩენამ კიდევ უფრო ნათელი გახადა ვეშაპთა ევოლუციის საკითხები (დღეს მიჩნეულია, რომ ვეშაპთა წინაპრები თავდაპირველად ხმელეთზე ცხოვრობდნენ და თანდათან გადაიქცნენ ზღვის არსებებად). *P. anubis*-ს შეეძლო წყალში ცურვა და ხმელეთზე სიარული. მტაცებელი ცხოველი იყო. ძლიერი ყბების წყალობით შეეძლო ისეთი მსხვერპლის მონადირება, როგორიცაა ნიანგი ან წვრილი ძუძუმწოვრები, მათ შორის სხვა ვეშაპების ნაშიერები. აღმოჩენილ მასალაზე (თავის ქალის ნაწილი, კბილები, მალები და ნეკნები) ჩატარებული ანალიზის შედეგად დადგინდა, რომ ცხოველი იწონიდა 600 კგ-მდე და აფრიკის ყველაზე ადრეულ (და „პრიმიტიულ“) ვეშაპს წარმოადგენდა. ასევე გამოვლინდა რამდენიმე ახალი ანატომიური თავისებურება და კვების სტრატეგია: მაგალითად, *P. anubis*-ს  ეშვების გვერდით გრძელი მესამე საჭრისები ჰქონდა, რაც, სავარაუდოდ, ეხმარებოდა ბევრად უფრო სწრაფი და მოუხელთებელი ნადავლის (მაგ., თევზის) დაჭერაში; მათ მოსდევდა დიდი ძირითადი კბილები (საღეჭი).

## ლიტერატურა 
* 

## სქოლიო 
კატეგორია:Protocetidae
მაზახირ პანახოვი

**მაზახირ მუხამედ-ოღლუ პანახოვი** (; დ. 13 მარტი 1951, ქარახანლი, თოუზის რაიონი, აზერბაიჯანის სსრ, სსრკ) — აზერბაიჯანის რესპუბლიკის ცენტრალური საარჩევნო კომისიის თავმჯდომარე.ს

## ბიოგრაფია 
მაზახირ პანახოვი 1951 წლის 13 მარტს სოფელ ქარახანლიში, თოუზის რაიონში დაიბადა. 1972 წელს ბაქოს სახელმწიფო უნივერსიტეტის ფიზიკის ფაკულტეტის წარჩინებით დასრულების შემდეგ, 1973-1976 წლებში სწავლობდა ქალაქ სანქტ-პეტერბურგის ა. ფ. იოფეს სახ. ფიზიკა-ტექნიკური ინსტიტუტის ასპირანტურაში.

## შრომითი საქმიანობა 
1977 წელს გახდა უფროსი მასწავლებელი, ხოლო 1988 წელს — ბაქოს სახელმწიფო უნივერსიტეტის ფიზიკის ნახევარგამტარების კათედრის დოცენტი. 1979 წელს დაიცვა საკანდიდატო, 1992 წელს გახდა ფიზიკა-მათემატიკის მეცნიერებათა დოქტორი, ხოლო 1993 წელს მიიღო პროფესორის სამეცნიერო წოდება. 1982-1983 წლებში ატარებდა კვლევებს დიდი ბრიტანეთის მეცნიერებისა და ტექნოლოგიების მანჩესტერის უნივერსიტეტში (UMIST). 1991 წლიდან არის „ზოგადი ფიზიკისა და ფიზიკის სწავლების მეთოდების“ კათედრის დოცენტი, ხოლო 1996 წლიდან — ზემოხსენებული კათედრის გამგე. 2000 წლიდან არის აზერბაიჯანის რესპუბლიკის ცენტრალური საარჩევნო კომისიის თავმჯდომარე.

## სქოლიო
კატეგორია:დაბადებული 13 მარტი
კატეგორია:დაბადებული 1951
კატეგორია:ფიზიკა-მათემატიკის მეცნიერებათა დოქტორები
კატეგორია:აზერბაიჯანის ღირსების ორდენის კავალრები
კატეგორია:აზერბაიჯანის დიდების ორდენის კავალრები
ბესასი

**ბესასი** () — მუნიციპალიტეტი ესპანეთში, შედის არაგონის ავტონომიური გაერთიანების ტერუელის პროვინციის სიერა-დე-ალბარასინის კომარკის შემადგენლობაში.  ფართობი — 26,3 კმ². მოსახლეობა — 67 კაცი (2020 წ.).

## იხილეთ აგრეთვე
* ტერუელის მუნიციპალიტეტები

## რესურსები ინტერნეტში
* ბესასის მუნიციპალიტეტის ოფიციალური საიტი
* Gran Enciclopedia Aragonesa - ბესასი 

## სქოლიო
კატეგორია:ტერუელის მუნიციპალიტეტები
Византийский временник

**Византийский временник** (**ΒΥΖΑΝΤΙΝΑ ΧΡΟΝΙΚΑ**, **Византійскій временникъ**; **ВВ**) — ყოველწლიური რუსული ჟურნალი ბიზანტიოლოგიის შესახებ (პეტერბურგი, 1894; პეტროგრადი, 1918-1924; ლენინგრადი, 1924-1927; მოსკოვი 1947 წლიდან). დაარსდა XIX საუკუნეში ბიზანტიის ისტორიისადმი გაზრდილი ინტერესის წყალობით. ოქტომბრის რევოლუციის შემდეგ ჟურდნალი გამოიცემოდა აკად. ფ. უსპენსკის რედაქციით 1928 წლამდე, იქამდე სანამ ბიზანტიურ პრობლემატიკას კვლევას საბჭოთა ისტორიული მეცნიერებებისთვის არააქტუალურად არ ჩათვლიდნენ. ჟურნალის გამოცოცხლება უკავშირდება მეორე მსოფლიო ომის პერიოდს, როდესაც ხელისუფლებამ რუსეთის ეკლესიის მიმართ დამოკიდებულება შეიცვალა. 1947 წლიდან ჟურნალის გამოცემა განაახლა სსრკ მეცნიერებათა აკადემიამ.

## პასუხისმგებელი რედაქტორები 
; ძველი გამოცემების
* 1894-1899 წწ. (ტ. 1-6) — აკად. ვასილი ვასილიევსკი და სსრ-ის მეც. აკად. წევრ-კორესპ. ვასილი რეგელი
* 1900-1914 წწ. (ტ. 7-21) — ვასილი რეგელი
* 1915-1928 წწ. (ტ. 22-25) — აკად. ფიოდორ უსპენსკი

; ახალი გამოცემების
* 1947-1956, 1957-1960 წწ. (ტ. 1—10, 12—17) — აკად. ევგენი კოსმინსკი
* 1956, 1967-1988 წწ. (ტ. 11, 27—49) — სსრ-ის მეც. აკად. წევრ-კორესპ. ზინაიდა უდალცოვა
* 1961-1965 წწ. (ტ. 18—26) — აკად. მიხეილ ტიხომიროვი
* 1989-2009 წწ. (ტ. 49—68) — აკად. გენადი ლატავრინი
* 2010 წლიდან (ტ. 69–) — აკად. სერგეი კარპოვი

## რესურსები ინტერნეტში 
* «Византийский временник» Российской Академии наук (информация об издании, указатели и справочные материалы)
* Содержание выпусков

კატეგორია:ბიზანტისტიკა
ჯორწყუს მღვიმე

**ჯორწყუს მღვიმე** — კარსტული მღვიმე საქართველოში, მარტვილის მუნიციპალიტეტში. მდებარეობს ასხის კირქვულ მასივზე, სოფელ მეორე ბალდის ჩრდილო-აღმოსავლეთით, მდინარე აბაშის მარცხენა შენაკადის — ჯორწყუს ხეობაში, ზღვის დონიდან 653 მ სიმაღლეზე. გამომუშავებულია ზედაცარცულ თხელშრეებრივ კირქვებში. მიდამოებში კირქვის შრეებს ახასიათებს მცირე — 6–8° დახრილობა. ღრმად არის შეჭრილი ფერდობში, რომელიც რამდენიმე ათეულ მეტრამდე მაღლდება. შესასვლელიდან მე-100 მეტრზე ორ განშტოებას ინვითარებს. მღვიმის მაქსიმალური სიგრძეა 276 მ.

ჯორწყუს მღვიმის შესასვლელი, რომელიც იწყება ხევის მარცხენა კლდოვან ფერდობზე, 35 მ შეფარდებით სიმაღლეზე, მიმართულია სამხრეთ-დასავლეთისაკენ. შესასვლელის სიგანე უდრის 4–5 მ-ს, სიმაღლე 2–3 მ-ს, ამიტომ ადამიანისათვის იგი ადვილად მისადგომია. შესასვლელიდან რამდენიმე მეტრზე მღვიმის ფორმა და სიდიდე დიდად არ იცვლება: ფსკერი თითქმის ჰორიზონტული რჩება, ჭერი რამდენიმედ მაღლდება. ფსკერი დაფარულია 3–4 მ სისქის მოყვითალო-მოყავისფრო წებოვანი თიხის ფენით, რომელიც მღვიმის წყალმა დალექა. მღვიმეში გაედინება ნაკადი, რომელსაც უერთდება მეორე ნაკადი და 15 მ გავლის შემდეგ იგი მდინარე ჯორწყუს მარცხენა მხარეს წყაროს სახით გამოდის.

შესასვლელიდან 10–12 მ-ის გავლის შემდეგ თიხოვანი ფსკერი ჯერ მცირედ და შემდეგ გაცილებით მეტი კუთხით ეშვება სიღრმეში. იგივე ემართება ჭერსაც. თიხებში ვიწროდ ჩაჭრილი კალაპოტის ფსკერი მღვიმის უდაბლესი ადგილია, რომელიც მღვიმის მიმართულების დიაგონალურად ვრცელდება და მარჯვენა კედლის ძირთან მთავრდება. შესასვლელის წინ ლოდები ყრია, რაც მოწმობს, რომ ადრე მღვიმის დასაწყისი რამდენადმე წინ იყო წამოწეული.

## იხილეთ აგრეთვე
* საქართველოს ბუნების ძეგლები

## სქოლიო
კატეგორია:სამეგრელო-ზემო სვანეთის მხარის მღვიმეები
კატეგორია:საქართველოს ბუნების ძეგლები
ზაქარია ზუბალაშვილი

**ზაქარია მიხეილის ძე ზუბალაშვილი** (დ. 1810 — გ. 1877) — ქართველი ექიმი, საზოგადო მოღვაწე.

## ბიოგრაფია
1835 წელს დაამთავრა ლაიფციგის უნივერსიტეტის სამედიცინო ფაკულტეტი და მიიღო მედიცინისა და ქირურგის დოქტორის ხარისხი. 1836 წელს მიიღო მკურნალის წოდება დერპტის უნივერსიტეტში. 1837 წლიდან მუშაობდა დუშეთის, შემდეგ — ახალციხის, 1839 წლიდან — თბილისის მაზრის ექიმად. 1844 წელს სადისერტაციო ნაშრომისა და საექიმო დამსახურებისათვის მოსკოვის უნივერსიტეტმა მიანიჭა შტაბ–მკურნალის წოდება. 

ზუბალაშვილმა უშუალო მონაწილეობა მიიღო საქართველოში ქოლერის (1838, 1842, 1854) და შავი ჭირის (1865) ეპიდემიების წინააღმდეგ ბრძოლაში. 1846 წელს პირველად ქართულ ენაზე გამოსცა „შემოკლებითი დარიგება ჯეროვანის ხმარებისათვის ქინაქინის მარილისა ადვილმოსარჩენად დღეგამოშვებითის ცივებისა“. ზუბალაშვილი კავკასიის საექიმო საზოგადოების ერთ-ერთი დამაარსებელია.

## ლიტერატურა
## რესურსები ინტერნეტში
კატეგორია:დაბადებული 1810
კატეგორია:გარდაცვლილი 1877
კატეგორია:ლაიფციგის უნივერსიტეტის კურსდამთავრებულები
კატეგორია:ქართველი ექიმები
ზაქარია
კუაკოს-დე-იუსტე

**კუაკოს-დე-იუსტე** () — მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის ლა-ვერის კომარკის შემადგენლობაში.  ფართობი —	 52,63 კმ². მოსახლეობა — 851 კაცი (2020 წ.).

## იხილეთ აგრეთვე
* კასერესის მუნიციპალიტეტები

## რესურსები ინტერნეტში
* კუაკოს-დე-იუსტის მუნიციპალიტეტის ოფიციალური საიტი

## სქოლიო
კატეგორია:კასერესის მუნიციპალიტეტები
ფეოფილაქტე ზუბალოვი

**ფეოფილაქტე ანდრიას ძე ზუბალოვი** (დ. 15 სექტემბერი, 1915, სოფ. გუნიაყალა, ახლანდ. წალკის მუნიციპალიტეტი, — გ. 10 სექტემბერი, 1968, პიატიგორსკი) — საბჭოთა კავშირის გმირი (1943), გვარდიის მაიორი.

## ბიოგრაფია
დაიბადა  წალკელი ბერძენი ოჯახში. 1932 წელს დაამთავრა შრომის ინსტრუქტორთა ერთწლიანი სკოლა. მუშაობდა წალკის რაიონის აღმასკომში. 1936 წლიდან საბჭოთა არმიაში იყო. II მსოფლიო ომის (1939–1945) დროს მდ. დნეპრის მარჯვენა ნაპირზე პლაცდარმის აღებისა და შენარჩუნების დროს გამოჩენილი მამაცობისათვის 184-ე გვარდიული მსროლელი პოლკის ბატალიონის მეთაურს, მაიორ ზუბალოვს მიენიჭა საბჭოთა კავშირის გმირის წოდება. 1946 წელს დაამთავრა ერთწლიანი სამხედრო-პოლიტიკური სკოლა, შემდეგ პიატიგორსკის პედაგოგიური ინსტიტუტის ისტორიის ფაკულტეტი დაუსწრებლად. ომის შემდეგ ადმინისტრაციულ-სამეურნეო თანამდებობეზე მუშაობდა საქართველოსა და ჩრდილოეთ კავკასიაში.

## ლიტერატურა
კატეგორია:დაბადებული 1915
კატეგორია:გარდაცვლილი 1968
კატეგორია:ქართველები მეორე მსოფლიო ომში
კატეგორია:საბჭოთა კავშირის გმირები საქართველოდან
კატეგორია:წალკის მუნიციპალიტეტში დაბადებულები
ზუბატოველობა

**ზუბატოველობა** *ზუბატოვშჩინა* ― რუსეთის იმპერიაში მეფის მთავრობის პოლიტიკა მუშათა საკითხში XX საუკუნის დამდეგს. მუშათა მასების პოლიტიკისგან ჩამოცილების მიზნით იქმნებოდა მუშათა ოფიციალური ორგანიზაციები, რომლებიც საქმიანობდნენ პოლიციის ფარული მეთვალყურეობით. ზუბატოველობა გაჩნდა მუშათა ეკონომიკურიდან პოლიტიკურ ბრძოლაზე გადასვლის პერიოდში. პოლიტიკის ინიციატორი იყო მოსკოვის პოლიციის უფროსი ს. ზუბატოვი. ზუბატოველების პირველი ორგანიზაცია შეიქმნა 1901 წელს მოსკოვში, მინსკსა და ვილნიუსში 1901-1903 წლებში ასეთი ორგანიზაციები შეიქმნა პეტერბურგში, კიევში, ხარკოვში, ეკატერინოსლავში და სხვა. ზუბატოვური ორგანიზაციები ითხოვნდნენ ხელფასის მომატებას, სამუშაო დღის შემცირებას. 1903 წელს ზუბატოვური ორგანიზაციები გაუქმდა, მთავრობამ უარყო ზუბატოვშჩინა.

## ლიტერატურა
კატეგორია:რუსეთის იმპერია
პოკროვკა (კუიურგაზის რაიონი)

**პოკროვკა** (; ) — სოფელი რუსეთის ფედერაციაში, ბაშკირეთის რესპუბლიკის კუიურგაზის რაიონში.

2010 წლის მონაცემებით სოფელში ცხოვრობს 169 ადამიანი.  რაიონულ ცენტრ ერმოლაევოდან დაშორებულია 10 კილომეტრით. უახლოესი რკინიგზის სადგურია ერმოლაევო, რომელიც დაშორებულია 10 კმ-ით. 

2002 წლის აღწერის მიხედვით მოსახლეობის უმრავლესობას რუსები შეადგენენ (90%).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:კუიურგაზის რაიონის სოფლები